Diari Oficial de la Generalitat Valenciana


Sumari del DOGV 8528, del 12-04-2019 (2019/3702)

RESOLUCIÓ de 5 d'abril de 2019, de la Direcció General d'Obres Públiques, Transport i Mobilitat, per la qual s'aprova el projecte de servei públic de transport CV-204, Alcoi Metropolità.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3702


Data del document
:   05-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * política de transports

RESOLUCIÓ de 5 d'abril de 2019, de la Direcció General d'Obres Públiques, Transport i Mobilitat, per la qual s'aprova el projecte de servei públic de transport CV-204, Alcoi Metropolità. [2019/3702]  
La Direcció General d'Obres Públiques, Transport i Mobilitat va aprovar inicialment el projecte de servei públic de transport CV-204, Alcoi Metropolità, que va ser sotmés a informació pública d'acord amb la Resolució de 7 de març de 2018.  
Una vegada conclòs el període d'informació pública, l'informe institucional i configurat definitivament el projecte esmentat, cal continuar el procediment, de conformitat amb el que es disposa en l'article 26.2 de la Llei 6/2011, d'1 d'abril, de mobilitat de la Comunitat Valenciana, amb l'aprovació definitiva i la licitació o encàrrec d'aquest, segons siga procedent.  
Per tot el que s'ha exposat, en virtut de les competències conferides per la Llei 5/1983, de 30 de desembre, del Consell i el Decret 159/2015, de 18 de setembre, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer  
Aprovar definitivament el projecte de servei públic de transport CV-204, Alcoi Metropolità.  
  
Segon  
Traslladar a totes les administracions afectades el projecte definitiu i publicar-lo en el Diari Oficial de la Generalitat Valenciana, com també mitjançant procediments telemàtics en la pàgina web de la Conselleria d'Habitatge, Obres Públiques i Vertebració del Territori, i podrà consultar-se en l'enllaç següent:  
http://www.habitatge.gva.es/es/web/transportes/projectes-definitius-de-servei-public-de-transports-de-viatgers-amb-autobus  
  
Contra aquesta resolució, que posa fi a la via administrativa, es pot interposar un recurs potestatiu de reposició davant la consellera d'Habitatge, Obres Públiques i Vertebració del Territori, en el termini d'un mes comptador des de l'endemà de la publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que s'estableixen els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via impugnatòria que es considere convenient.  
  
València, 5 d'abril de 2019. La consellera d'Habitatge, Obres Públiques i Vertebració del Territori, p. d. (apartat 5.4, R 02.07.2018), el director general d'Obres Públiques, Transport i Mobilitat: Carlos Domingo Soler.